Prebl: Regionalna saradnja uslov za uspeh u Avganistanu
"Bez regionalne strategije i saradnje SAD će teško moći da ostvare svoje političke ciljeve u Avganistanu"
O ishodu posete avganistanskog predsednika Hamida Karzaija Sjedinjenim Državama, kolega Branko Mikašinović razgovarao je sa direktorom za spoljnopolitička pitanja u vašingtonskom institutu Kejto, Kristoferom Preblom. Prebl: “Mada poseta predsednika Karzaija Vašingtonu predstavlja važan korak u unapredjenju ličnih odnosa sa predsednikom Barakom Obamom, i, kako se navodi, u izvesnoj meri i bilateralnih odnosa, ona ipak nije proizvela okvir precizno definisane saradnje. Glavni cilj bio je da se pridobije podrška misiji Sjedinjenih Država u Avganistanu, kao i samom predsedniku Karzaiju, s obzirom da rat u toj zemlji postaje sve nepopularniji u ovdašnjoj javnosti, a sam Karzai se ne smatra pouzdanim partnerom.” Glas Amerike: Prebl: “Rešenje za Avganistan, ako se o njemu uopšte može govoriti, leži u unapredjenju i koordinisanju saradnje i akcija Avganistana i Pakistana, imajući u vidu dobre odnose Avganistana i Indije i osećaj ugroženosti koji Pakistan ima s tim u vezi. Indija naime obavlja humanitarne operacije i investira u Avganistanu i stoga rapolaže odredjenim uticajem. Stav Pakistana prema tim aktivnostima Nju Delhija je podozriv i skeptičan u svetlu pomenutog osećaja izolovanosti i opkoljenosti u Islamabadu. Takodje postoje napetosti u zapadnim avganistanskim pokrajinama, koje se graniče sa Iranom, u kojima Teheran ima odredjeni uticaj. Realno gledajući, te susedne zemlje, kao i Kina i Rusija, važni su regionalni akteri, što sve čini situaciju veoma komplikovanom. Mada ostaju prisutne u Avganistanu i regionu, Sjedinjene Države su uvučene u situaciju u kojoj će bez regionalne strategije i saradnje teško moći da ostvare svoje političke ciljeve.” Glas Amerike: Prebl: “Kao što znate, stvarna granica izmedju Pakistana i Avganistana zapravo ne postoji i slobodno se prelazi. Pakistanci nastoje da na svojoj strani granice vrše pritisak na pripadnike Talibana, koji su prešli iz Avganistana i pridružili se lokalnom Talibanu, što izaziva još veću krizu u Pakistanu. Nestabilan režim u Islambadu i nepopularan režim u Kabulu, doprinose daljoj regionalnoj neizvesnosti. Očekujemo da će poseta Karzajia Vašingtonu ojačati njegov lični uticaj i konsolidovati njegovu upravu da bi Sjedinjene Države dobile pouzdanog i jakog partnera radi stabilizovanja stanja u regionu i unapredjenja borbe protiv terorizma.”